‫- סדרה תיעודית של NETFLIX -‬
‫הכירו את צ'יקו בן השבוע.‬
‫הוא החבר החדש ביותר‬ ‫במשפחת הקפוצ'ינים שלו, הכוללת 30 פרטים.‬
‫כולם רוצים להכיר אותו.‬
‫צ'יקו מתענג על תשומת הלב.‬
‫אך בקרוב תהיה לו בעיה.‬
‫הפינוקים האלה לא יימשכו לנצח.‬
‫על אף קרבתם,‬ ‫בני המשפחה שלו מאמינים באהבה קשוחה,‬
‫והתחרות עלולה להיות קשה.‬
‫בקרוב, צ'יקו יידרש למצוא מקום משלו‬
‫בקהילה הכאוטית הזו.‬
‫כשנולדים למשפחה גדולה,‬
‫נאלצים לפעמים להיאבק כדי להשתלב.‬
‫- משפחות גדולות -‬
‫- גואנאקסטה, קוסטה ריקה -‬
‫עכשיו כשהוא כבר בן שלושה חודשים,‬ ‫הקסם של צ'יקו דעך,‬
‫והוא כבר לא התינוק של המשפחה.‬
‫עד עכשיו, הוא נצמד לאימו 24 שעות ביממה,‬
‫אבל הגיע הזמן שהוא יתחיל לרכוש חברים.‬
‫ויש לכך סיבה טובה.‬
‫חברים מספקים גיבוי‬ ‫במהלך סכסוכים משפחתיים שגרתיים.‬
‫ויש את הערך המוסף של טיפולי ספא יומיים.‬
‫לא חסרים חברים למשחק במשפחה גדולה.‬
‫אבל עבור צ'יקו, חצר בית הספר מפחידה.‬
‫זה היום הראשון שלו, והוא מתוח.‬
‫אולי כדאי להתחיל עם פנים ידידותיות.‬
‫אולי דודה שלו?‬
‫לא, לא מעוניינת.‬
‫וגם דודניו המתבגרים ‬ ‫לא רוצים להסתובב עם תינוק.‬
‫כל הדחיות האלה מכאיבות.‬
‫אף אחד לא רוצה שום קשר אליו.‬
‫אבל צ'יקו הוא לא האאוטסיידר היחיד ‬ ‫שמתקשה למצוא חבר למשחק.‬
‫מתבודד נוסף מהלהקה.‬
‫הם בני אותו גיל, באותו גודל…‬
‫הם מושלמים זה לזה.‬
‫סוף סוף, צ'יקו מצא את החבר הראשון שלו.‬
‫זו התחלה טובה ליצירת רשת חברתית משלו.‬
‫במשפחות מורחבות מסוימות,‬ ‫קל יותר לרכוש חברים.‬
‫- סמבורו, קניה -‬
‫בתמיכת אחת המשפחות האכפתיות ביותר שיש,‬
‫לג'סירי בן שלושת החודשים‬ ‫יש מבחר של חברים צעירים למשחק.‬
‫הוא גם מוקף במבוגרים יותר,‬ ‫המהווים מודל לחיקוי,‬
‫ויכולים ללמד אותו ‬ ‫את כל מיומנויות ההישרדות להן הוא יזדקק.‬
‫והשיעור הראשון שלו היום‬ ‫הוא גם המהנה ביותר:‬
‫היאבקות.‬
‫כמו כל הזכרים,‬
‫דודניו הבוגרים יותר מתגוששים‬ ‫כדי לאמוד זה את כוחותיו של זה.‬
‫ג'סירי מוכן,‬
‫ומי טוב יותר לאימונים מאשר אימא?‬
‫הוא מקבל ציון גבוה על התלהבות,‬
‫אך הביצוע שלו טעון שיפור.‬
‫הינה מגיע יריב הולם יותר.‬
‫ג'סירי אמנם קטן יותר, אך הוא מלא תעוזה.‬
‫ניצחון!‬
‫אבל החיים אינם רק כיף ומשחקים.‬
‫כבר שבועות ארוכים שלא ירד גשם,‬
‫ונעשה קשה יותר ויותר‬ ‫למצוא אוכל טוב לליחוך,‬
‫אז העדר חייב להמשיך לנוע.‬
‫הישרדותו של ג'סירי תלויה לחלוטין במשפחתו,‬
‫והשיעור הבא שלו‬ ‫יהיה השיעור החשוב ביותר שילמד בחייו.‬
‫- מפומלנגה, דרום אפריקה -‬
‫גם קאיה, גורת האריות הקטנה,‬ ‫לומדת על חיי המשפחה המורחבת.‬
‫הטרף שהיא נהנתה ממנו ביחד עם אימה ואחיה‬
‫נגנב על ידי בני משפחתם,‬
‫הלהקה של מאלה-מאלה.‬
‫שום דבר לא יכול להפריד בין אריה למזון שלו,‬ ‫אפילו לא בני משפחה.‬
‫לאחר שהתאחדה עם הגורים שלה,‬ ‫אימא של קאיה יכולה רק לצפות ממרחק.‬
‫אם זה לא מספיק גרוע,‬
‫אחותה חזרה אל הלהקה בלעדיהם.‬
‫כעת כשהיא שוב אם חד הורית,‬ ‫היא חזרה לנקודת ההתחלה.‬
‫וזה לא רעיון חכם‬ ‫להישאר עם הגורים בסמוך לטרף.‬
‫ללא עזרה,‬
‫אימא של קאיה לא תוכל לתמוך בהם עוד זמן רב.‬
‫עליה להתאזר בסבלנות‬
‫ולמצוא רגע רגוע יותר‬ ‫כדי להציג את הגורים שלה בפני הלהקה.‬
‫שוב, קאיה ואחיה נאלצים לחכות עוד קצת.‬
‫המשפחה של ג'סירי אדיבה יותר בזמן הארוחות,‬
‫אפילו כשיש מחסור באוכל מזין.‬
‫במסעות ארוכים,‬
‫הוא מסתמך על החלב של אימו ‬ ‫כדי להשיב לעצמו אנרגיה.‬
‫אך היום, הגיע הזמן שג'סירי ינסה משהו חדש.‬
‫לקטוף את האוכל שלו בעצמו.‬
‫פירוש הדבר שהוא יצטרך ללמוד‬ ‫לתפעל את הציוד המתאים:‬
‫החדק שלו.‬
‫האף המוצלח ביותר בממלכת בעלי החיים.‬
‫אורכו יכול להגיע לשני מטרים.‬
‫הוא יכול להתקפל, להתפתל, ולאחוז כמו יד.‬
‫הוא חזק דיו כדי להפיל עץ,‬
‫ובעל קצוות עדינים דמויי קצות-אצבעות,‬ ‫שמאפשרים להפשיט ענף מעליו.‬
‫אבל לג'סירי,‬
‫השליטה בחדק המתפתל קשה מכפי שהיא נראית.‬
‫תלישת עלה בודד דורשת דיוק רב.‬
‫אולי דשא קל יותר?‬
‫אימו מראה איך עושים את זה.‬
‫אך הוא עדיין לא מיומן.‬
‫אחרי בוקר של ניסיונות,‬
‫התגמול שלו הוא עשב בודד בלבד.‬
‫התחלה צנועה,‬
‫אך זהו מאמץ מייגע לפיל קטן כל כך.‬
‫תחת השמש הקופחת,‬
‫ג'סירי התחמם בצורה מסוכנת.‬
‫הדבר היחיד שמשפחתו יכולה לעשות‬ ‫הוא להגן עליו מהשמש באמצעות גופם.‬
‫כשאין גשם באופק,‬ ‫חייו של ג'סירי נעשים קשים יותר.‬
‫ההחלטה הבאה של משפחתו‬ ‫תהיה קריטית להישרדות שלו.‬
‫עבור צאצאים אחרים שנולדים למשפחות גדולות,‬
‫כדי להשיג את מבוקשך,‬ ‫צריך לפעמים לעמוד ברשות עצמך.‬
‫בקוסטה ריקה,‬
‫צ'יקו השקיע בהרחבת הרשת החברתית שלו.‬
‫אך יש תחום אחד חשוב‬ ‫שהוא יצטרך לעבוד עליו לבדו.‬
‫הגיע הזמן לארוחת הבוקר.‬
‫ובמשפחה הדוגלת באהבה קשוחה,‬ ‫אף אחד לא יחלוק איתו את הארוחה,‬
‫או יראה לו היכן להשיג מזון.‬
‫צ'יקו חייב ללמוד לבד מצפייה באחרים.‬
‫אולי העץ החלול הזה מכיל משהו טעים.‬
‫לא, סתם מי גשמים.‬
‫צ'יקו רעב,‬
‫אבל אין לו מושג מה טוב לאכילה.‬
‫יש דברים שעדיין לא בשלים לקטיף.‬
‫חלקם אינם אכילים כלל,‬
‫בעוד שאחרים פשוט מזעזעים.‬
‫כשהוא מוצא סוף סוף משהו טעים…‬
‫מבחינים בו.‬
‫הילדים הגדולים חוטפים את זה ממנו.‬
‫צ'יקו הרעב מנסה טקטיקה אחת אחרונה:‬
‫להתחנן למבוגר.‬
‫מפני שאין לו אפשרות טובה יותר,‬ ‫הוא מסתפק בשאריות.‬
‫אך לא כדאי להתמהמה על הקרקע.‬
‫רב חנק מצוי.‬
‫צ'יקו אינו מודע לסכנה המתקרבת.‬
‫אם הוא ייתפס,‬ ‫לא יהיה לו סיכוי נגד הטורף הקטלני הזה.‬
‫אך הוא לא לבד.‬
‫החברים החדשים שלו משמיעים קריאות אזהרה,‬
‫וכל המשפחה מתקבצת סביב הנחש.‬
‫צ'יקו צופה ממרחק בטוח.‬
‫כשבני משפחתו מוסחים,‬
‫הוא רואה הזדמנות בלתי צפויה.‬
‫עם קצת מאמץ…‬
‫הוא זוכה בפרס הגדול.‬
‫כשאין מי שיגנוב לו את המזון,‬
‫הוא נהנה מהצרצר העסיסי הראשון שלו‬ ‫בלי לחלוק עם אף אחד.‬
‫צ'יקו אמנם צעיר,‬
‫אך הוא הוכיח שיש לו מספיק שכל‬ ‫כדי לנצח את המתחרים.‬
‫ומעתה הוא יוכל גם להסתמך על תמיכתם‬ ‫של חבריו החדשים, לאורך שנים רבות.‬
‫סוף סוף,‬ ‫הוא מתחיל להבין את חיי המשפחה המורחבת.‬
‫לאורך גדות נהר הסנד…‬
‫ייתכן שאימה של קאיה מצאה הזדמנות‬
‫להפגיש את הגורים עם השבט.‬
‫כשהם שבעים ומנומנמים אחרי הארוחה,‬
‫בני המשפחה נחים.‬
‫זה הרגע הנכון.‬
‫אך מפני שהיא לא בטוחה כיצד הם יגיבו,‬ ‫היא משאירה את הגורים במסתור.‬
‫אין ספק שחברות הלהקה שמחות לראות אותה.‬
‫אך האם הגורים יזכו לאותה קבלת פנים?‬
‫אם אביהם יקבל אותם,‬ ‫יתר חברי הלהקה ילכו בעקבותיו.‬
‫זה תפקידה של האם לשכנע אותו.‬
‫הרגע הגדול ביותר בחייה של קאיה הגיע.‬
‫אחיה הנועזים יותר ניגשים ראשונים.‬
‫בחוכמתה, קאיה ממתינה‬ ‫כדי לוודא שקבלת הפנים חמה.‬
‫לאחר שנרגעה,‬
‫היא ניגשת לפגוש את אביה.‬
‫סוף סוף.‬
‫הקבלה של קאיה מצד אביה‬
‫מבטיחה את מקומה בלהקה של מאלה-מאלה.‬
‫הגורים יכולים לפגוש את יתר בני משפחתם,‬ ‫סוף כל סוף.‬
‫עכשיו קאיה מתחילה לתת ביטוי‬ ‫ללביאה הפנימית שבה…‬
‫וציידת מבטיחה מתחילה להגיח.‬
‫היא כבר לא גורה חסרת ביטחון,‬
‫והיא מצטרפת סוף סוף למשחקים של אחיה.‬
‫הקשרים שקאיה יוצרת עם משפחתה כעת‬
‫יימשכו לאורך כל חייה.‬
‫סוף סוף, קאיה נמצאת במקום אליו היא שייכת.‬
‫בערבות הצמאות לגשם של קניה,‬
‫המשפחה של ג'סירי עושה כל שביכולתה‬
‫כדי להגן על הגור הקטן מהשמש הלוהטת.‬
‫ג'סירי זקוק נואשות לגלגל הצלה.‬
‫העדר מרגיש משהו מוכר באוויר…‬
‫ומעודד את ג'סירי התשוש‬ ‫לאזור את כל כוחותיו ולעמוד על רגליו.‬
‫בדיוק בזמן.‬
‫סופת הגשמים הראשונה של ג'סירי.‬
‫גשם תמיד מביא עימו משהו מיוחד…‬
‫עשב טרי.‬
‫המבוגרים יודעים שרוב שדות המרעה המוריקים‬ ‫נמצאים בצדו השני של הנהר.‬
‫בפעם האחרונה שג'סירי חצה כאן את הנהר,‬ ‫הוא נסחף עם הזרם.‬
‫הוא חושש.‬
‫הכניסה למים מעוררת בו פחד.‬
‫אך כל המשפחה שלו שם כדי לעודד אותו,‬
‫לאורך כל הדרך.‬
‫כשהוא בוטח במשפחתו,‬
‫עולמו של ג'סירי הפך מעולם של פחד לניצחון.‬
‫והוא אפילו מתחיל לשלוט בחדק שלו.‬
‫בעשור הבא לחייו,‬
‫משפחתו תחלוק איתו את כל הידע והחוכמה שלה.‬
‫אך לעת עתה,‬ ‫ג'סירי יכול ליהנות ממעמדו כתינוק של העדר.‬
‫לא לכל הצאצאים קל כל כך‬ ‫ליצור קשרים עם בני משפחתם.‬
‫בדלתת האוקבנגו,‬
‫דומא, נקבת הזאב הטלוא,‬ ‫צריכה ללמוד לבטוח באחיה…‬
‫כשהיא מובילה אותם בטעות‬ ‫היישר אל תוך הסכנה.‬
‫תרגום כתוביות: טל אקשטיין‬